Prades ofereix un pont cultural amb visites guiades\nPrades ofereix un pont cultural amb visites guiades a la vila\nA més, la vila vermella organitza diversos activitats d'oci en suport a la Marató de TV3\ndimecres, 5 de desembre 2018 - 08:29h | Actualitzat a 05/12/2018 09:26h\nPrades ofereix un pont cultural amb visites guiades a la vila | Enciclopèdia Catalana\nPrades potencia la seva oferta cultural aquest pont de desembre, amb la possibilitat de fer visites guiades pel nucli antic de la vila, l'interior de l'església, l'interior de les restes del castell, el Centre d'Interpretació de les Muntanyes de Prades; i com a novetat, s'oferirà la possibilitat de visitar el campanar i conèixer el mecanisme del rellotge.\nSi bé al llarg de l'any hi ha la possibilitat de gaudir d'aquestes visites demanant cita prèvia a l'Oficina de Turisme, durant aquest pont del 6 al 9 de desembre, les visites seran fixes, a les deu del matí del dijous, dissabte i diumenge; i a les cinc de la tarda de dissabte. Tot plegat unes visites d'hora i mitja de durada, a un preu econòmic de 4 euros per persona, i que recorrerà tots els punts emblemàtics de la Vila Vermella.\nD'altra banda, durant tot el pont l'Ermita de l'Abellera també restarà oberta als visitants de dotze a dues del migdia. Els interessats de participar en les visites guiades, hauran de reservar plaça a través de l'Ajuntament de Prades, al 977 868 018, o a l'Oficina de Turisme, al 977 868 302.\nLa Marató de TV3 a la Vila Vermella\nMés enllà de la interessant proposta cultural, Prades se suma un any més a la iniciativa solidària de la Marató de TV3, enguany dedicada a la lluita contra el càncer.\nAixí, dissabte 8 de desembre a les cinc de la tarda, hi haurà Bingo i Xocolatada al Centre Cívic, a càrrec de l'Associació de Dones l'Abellera i l'Associació Juvenil de la Vila Vermella; ambdues activitats amb la col·laboració de totes les empreses i entitats del municipi. I diumenge 9 a les onze del matí, nenes i nens podran jugar amb inflables i el partidet organitzat, amb un got de llet amb cacau ben calent per acabar la jornada solidària amb més força.\nMuntanyes de Prades i Montsant solidaritat Prades


Prohibit fumar a l'aire lliure sense distància i locals d'oci nocturn tancats a tot l'estat espanyol\nLes comunitats autònomes acorden tancar restaurants a la una de la matinada i reduir a un familiar les visites a residències\nUna dona fumant EFE\nBarcelonaEl ministre de Sanitat espanyol, Salvador Illa, ha volgut reunir de manera extraordinària les comunitats autònomes aquest divendres per establir algunes mesures homogènies a tot l'estat. Per unanimitat, el ministre ha anunciat que s'han pres les següents decisions: la prohibició de fumar a l'aire lliure quan no es pugui mantenir la distància de seguretat de dos metres; el tancament dels locals d'oci nocturn; el tancament de bars i restaurants a la una de la matinada i l'obligatorietat de mantenir la distància d'1,5 metres a la barra i entre taules, amb un màxim de deu clients per agrupació de taules. En relació a les residències de gent gran, s'haurà de fer PCR a cada nou ingressat i als treballadors que tornin de vacances; i també s'estableix que només un familiar podrà visitar els interns cada vegada i durant una hora. Així, també s'ordena als centres que esglaonin les visites.\nEn aquesta reunió també s'ha adoptat de manera coordinada, ha subratllat Illa, fer cribatges de grups específics quan hi hagi rebrots –ja sigui en residències, barris, escoles, etc.– i també fer una avaluació de riscos prèvia a la celebració d'esdeveniments. A més, s'ha acordat que comunitats i ajuntaments aplicaran el seu règim sancionador a les persones que beguin alcohol al carrer. A part d'aquestes qüestions obligatòries, s'han pactat tres recomanacions: fer PCR a les residències de gent gran de manera periòdica, limitar les trobades amb gent que no siguin grup estable i que les reunions socials no superin les deu persones.\nEl ministeri de Sanitat entra en escena, després que les comunitats assumissin el lideratge de la nova normalitat. Ho ha fet amb la declaració d'actuacions coordinades prevista a l'article 65 de la llei de cohesió i qualitat del sistema nacional de salut, després de la reunió del consell interterritorial del sistema nacional de salut. Tot i que en aquest cas no ha sigut necessari, el decret 21/2020, que regula la nova normalitat, va implicar la modificació d'un apartat que també habilitava el ministeri a prendre les mesures "estrictament necessàries" sense previ acord amb les comunitats afectades.\nTal com ha explicat Illa, és la primera vegada en democràcia que s'aplica la declaració d'actuacions coordinades a tot l'estat en matèria sanitària. Així, Illa ha deixat clar que són mesures d'obligat compliment i automàtiques, de manera que en superarien d'altres que hagin pogut prendre comunitats autònomes i hi entrin en col·lisió. Aquest nou pla és el "mínim" exigible, ha indicat Illa, i això no exclou que les comunitats puguin prendre altres mesures, sempre que no vagin en contra de les que s'han pres aquest divendres.\nA Catalunya moltes ja s'havien aplicat, tret de la prohibició de fumar al carrer, la qual s’estava estudiant segons va confirmar ahir el departament de Salut, i l'obligació de tancar els bars i restaurants a la 1 de la matinada, sense poder acceptar nous clients a partir de la mitjanit. En aquest cas, el Govern ja va intentar limitar per decret les activitats d'hostaleria i restauració a partir de la mitjanit, però el Tribunal Superior de Justícia de Catalunya (TSJC) va tombar la resolució i la Generalitat va veure’s obligada a fer marxa enrere.\nLa trobada extraordinària convocada per Illa arriba en un moment d'increment de contagis en diversos punts d'Espanya. Als focus de Catalunya i l'Aragó s'hi han sumat els últims dies la Comunitat de Madrid, el País Valencià i el País Basc, principals responsables que es vagin assolint nous màxims de contagis des del mes de maig. Aquest dijous es van registrar 2.945 infectats en les últimes 24 hores i, tot i que les comunitats han augmentat la seva capacitat diagnòstica, hi ha risc que es pugui descontrolar la transmissió. Amb tot, Illa ha volgut remarcar que la situació actual no és la mateixa que la del mes de març o abril.\nMadrid, envoltada de polèmica per la detecció d'asimptomàtics i per la privatització del rastreig de contactes, ha emprès una nova mesura aquest divendres: la setmana vinent farà 6.000 proves PCR aleatòries als barris amb més contagis. La conselleria de Salut enviarà missatges SMS als ciutadans de Carabanchel –dilluns–, Usera –dimarts–, Villaverde –dimecres–, Vallecas –dijous–, Alcobendas –divendres– i Móstoles –dissabte– per convocar-los a una prova voluntària de PCR als centres de salut entre les 10 h i les 20 h. Es tracta d'una pràctica que els últims dies ja s'ha posat a prova en diferents municipis catalans, com Sabadell, Santa Coloma de Gramenet i Vilafranca del Penedès, i que a partir d'aquest dissabte s'estendrà al barri barceloní de Torre Baró. El conseller madrileny Enrique Ruiz Escudero ha assegurat que és "complementària" a l'estratègia de detecció precoç.


CCOO i PSOE coincideixen a criticar la intervenció de Rosell sobre els 'minitreballs'\n16 abril 2021 16:34\nEl dirigent sindical qualifica l'argument de la CEOE de "trampós", mentre Marcelino Iglesias ho titlla de massa radical\nEl secretari general de CC.OO., Ignacio Fernández Toxo, ha sortit aquest dijous al pas de les declaracions del president de la CEOE, Joan Rosell, en les quals defensava la implantació a l'Estat dels 'minitreballs' alemanys i advocava per una important reducció del nombre d'empleats públics.\nToxo ha replicat a Rosell que només els països que han hagut de ser rescatats (Grècia, Portugal i Irlanda) tenen menys empleats públics que Espanya i li ha recordat que ja hi ha treballadors espanyols que gaudeixen del que pot denominar-se una 'mini' ocupació, però amb la diferència que es tracta d'un lloc de treball "amb garanties".\n"Es diu que sobren 900.000 funcionaris. Si ell ho creu, que posi les dades sobre la taula, i expliqui qui va a on i qui no. Espanya té molta menys feina pública per cada 1.000 habitants, no ja que Suècia, que és l'extrem, sinó que França i Alemanya. Només Grècia, Portugal i Irlanda tenen menys feina pública que Espanya. Els sona d'alguna cosa en quina situació estan aquests països?", ha subratllat Toxo en declaracions a RNE.\nPer al dirigent sindical, és una mica "trampós" utilitzar l'argument que empra la CEOE sobre que si a un aturat li preguntes si vol una 'mini' ocupació o res, decideixi quedar-se amb la primera.\nToxo creu que aquesta proposta dels mini treballs és un abús, encara que ha reconegut que no sap si és una "cortina de fum" o una proposta concreta. De moment, ha confirmat les paraules de Rosell que ningú de la patronal no ho ha plantejat a les meses de negociació amb els sindicats.\nDe qualsevol manera i per si de cas, el líder de CC.OO. ha deixat clar que a Alemanya "no és or tot el que llueix", ja que algunes coses es fan millor que a Espanya, però d'altres no tant. Així, ha recordat que a Alemanya no hi ha un salari mínim interprofessional de referència i que no té una negociació col·lectiva d'eficàcia universal, ja que allà només es negocia per als afiliats.\n"Això que Rosell identifica com 'mini ocupacions' ja s'utilitza a Espanya", segons Toxo, qui ha posat d'exemple als estudiants que compatibilitzen els seus estudis amb unes hores de treball, per exemple, a la taquilla d'un cinema. Això sí, aquestes ocupacions tenen unes garanties i els seus salaris es regeixen pels convenis de referència.\nToxo ha denunciat que amb la proposta dels 'minijobs' el que es pretén és "deteriorar tant el mercat laboral, que al final es tindrà la gent a l'absoluta discreció de les empreses", una situació que ha comparat amb la que protagonitzaven els terratinents dels segles XVIII i XIX quan acudien a les places dels pobles a la recerca de mà d'obra per a unes hores.\nDesprés d'advertir que les polítiques "gairebé suïcides" de la UE apunten a un 2012 pitjor que 2011, Toxo ha indicat que no sap si els sindicats aconseguiran l'acord amb els empresaris en els terminis fixats pel president del PP, Mariano Rajoy, però ha dit que s'està treballant, fins i tot des d'abans que li ho demanàs el futur president del Govern.\nEn tot cas, ha advertit que de la modificació de les lleis laborals no naixeran les noves ocupacions que necessita l'Estat, ja que això depèn de l'activitat econòmica, ara estancada.\nToxo, que ha assegurat que el seu sindicat "mai no convocarà mobilitzacions preventives" ha ressaltat la bona sintonia que manté amb el seu homòleg d'UGT, Cándido Méndez, i ha restat importància al fet que alguns periodistes destacassin que, després de la reunió amb Rajoy, Méndez va sortir-ne més pessimista que Toxo. "Ni jo he vist Cándido forçat ni m'he vist descol·locat després d'aquella reunió", ha dit.\nPreguntat pel futur ministre de Treball, si és que finalment n'hi ha, Toxo no ha volgut especular-hi i s'ha limitat a assenyalar que el ministre hauria de tenir un pes important en el Govern, similar al que té habitualment el ministre d'Economia.\nIglesias ho veu 'radical'\nAixí mateix, el portaveu del PSOE en el Senat i secretari d'Organització del partit, Marcelino Iglesias, ha coincidit amb la visió exposada per Toxo sobre la proposta de Joan Rosell, la qual qualifica d'"excessivament radical" i ha apostat per "buscar fórmules imaginatives".\n"En un moment de dificultats econòmiques si es fan determinats discursos radicals la població pot rebre una impressió que la funció pública a Espanya no serveix per a res i això seria un gran error", ha assenyalat en una entrevista concedida a la Cadena Cope.\nIglesias ha assegurat que els funcionaris públics no poden ser tractats com si foren d'una empresa privada i ha rebutjat la idea de Rosell que sobrin empleats de l'Estat. "Una altra cosa és si cal ubicar-los millor", ha manifestat.\nEn aquest sentit, el portaveu del PSOE en el Senat ha valorat que 400 euros és un "sou impossible" perquè un treballador pugui sortir endavant amb la seva família.


lapsus calami | Fotortografia\nTag Archive | lapsus calami\nUn parell de paraules molt enganxades (potser massa?) i un altre accent que s’escapa… moltes gràcies a la Teresa Guanyabens del 3rC!\nAquí n’hi ha per triar i remenar. Això sí, la millor és el deliciós postre de ma… man… Ai! Ara no sé si un mango es pot agafar amb un mànec de forquilla, de cullera o d’escombra?\nEmbotit i formatge?\nAnem a berenar però potser no se’ns posa massa bé. S’intueix un embutit prop del mormatge? Oh… i potser li faltaria un accent al pobre tomàquet? Gràcies, Paula Palomo del 3rA.


Roba dona Pantalons Estiu preus a Snowinn, comprar, ofertes\nPantalons - Temporada: Estiu ()\n$ 64.4 $42.99\n$ 92.68 $47.99\n$ 73.07 $62\n$ 183.1 $151.99\n$ 87.46 $52.99\n$ 73.45 $56.99\n$ 75.64 $30.99\n$ 118.84 $86.99\n$ 87.22 $65.49\nA snowinn, la teva botiga online de esquí, sabem com d’important és per tu comprar el millor material. És per això que només et venem els millors productes de Pantalons de les principals marques de esquí i al millor preu online. A més a més, et garantim la major seguretat al realitzar la compra online, i t’entreguem ràpidament els productes que més necessites sense que t’hagis de desplaçar. Fes la compra des de qualsevol dispositiu i t’ho portem directament a casa! T’oferim una gran varietat de productes de esquí per tu i els teus amics a només uns quants clics de distància. A snowinn, la teva botiga de esquí online, tenim les últimes novetats de Pantalons a nivell mundial. Si ets un amant de esquí a qui li agrada compartir l’esport amb amics o familiars o simplement disfrutar de la naturalesa, tenim milers de productes perquè puguis fer-ho ben equipat! A snowinn, el nostre equip d’experts treballa perquè puguis fer la compra online de material de esquí amb totes les comoditats. Revisem el catàleg de Roba dona a diari per oferir-te sempre els millors preus de Pantalons; i assegurar-nos que tens al teu abast el catàleg més ampli de material de esquí sense moure’t de casa. Busques algun model en concret de Pantalons d’alguna de les millors marques de esquí com per exemple Cmp, Karpos, Icebreaker, Ocun, Columbia, Ternua, Trespass, Peak performance, Odlo, Marmot...? Com a distribuïdors oficials de cada una de les marques que tenim en catàleg, t’oferim una extensa gamma de Pantalons i la total garantia legal del fabricant durant 2 anys.


L’ampliació del Centre de Lectura de Reus començarà aquest setembre | Diari de Tarragona\nArchivado el caso por delito de odio contra Pellicer por el manifiesto del 3-O en Reus\nFreshly Cosmetics ofrece 20 plazas de trabajo en Reus\n¿El final de la crisis de la basura?\nL’ampliació del Centre de Lectura de Reus començarà aquest setembre\nAhir es van posar les tanques per habilitar l’enderroc de l’edifici número 12 del carrer de la Puríssima Concepció\n01/08/2019 09:13 | Actualizado a 01/08/2019 09:39\nEl carrer de la Puríssima Concepció amb les noves tanques que rodegen l’edifici a enderrocar FOTO:\nL’ampliació del Centre Lectura de Reus serà, per fi, una realitat. L’assemblea de socis va aprovar el passat mes de gener el projecte d’ampliació i, ara, la primera fase de la remodelació ja té data d’inici. Les obres de l’enderrocament de l’edifici número 12 del carrer de la Puríssima Concepció es duran a terme dins la primera quinzena de setembre.\nDe fet, ahir mateix ja es podien veure les tanques col·locades al voltant de l’immoble. Símptoma de què, en breu, començaran els treballs previs a l’obra –com són els estudis geotècnics i de seguretat i salut–. Així doncs, la primera fase del projecte d’ampliació d’aquest espai cultural i ciutadà, quedarà completat amb l’esfondrament d’aquesta l’estructura. L’últim edifici que faltava derrocar, ja que els solars dels números 6, 8 i 10 del mateix carrer, per on s’ampliarà l’entitat, ja estan nets. Demolicions Pujals serà l’empresa encarregada d’executar les obres d’apuntalament de l’edifici per, després, retirar el material intern i, finalment, enderrocar-lo.\nL’Ajuntament de Reus subvencionarà la totalitat dels costos d’aquesta primera fase amb 150.000 euros. Una quantitat destinada a la demolició de l’immoble i a la redacció del projecte definitiu, a càrrec dels arquitectes Anton M. Pàmies Martorell i Albert Pàmies Thomàs.\nSegons Lluís Miquel Pérez, president del Centre de Lectura, «la demolició allibera un espai de certa importància que permet fer un espai modern, no un afegitó». Pérez afegeix que aquest edifici anirà destinat a les escoles de la històrica entitat, tal com havia acordat l’antiga junta amb l’aprovació dels socis, i que comptarà «amb una planta baixa i dos superiors. Estarà ben il·luminat i tindrà, també, accés per ascensor a totes les plantes».\n1,2 milions d’euros\nLluís Miquel Pérez creu que la primera planta de l’ampliació estarà operativa de cara el curs 2020-2021 i afegeix: «A mesura que tinguem finançament, adequarem les altres plantes». En aquest sentit, el president del Centre de Lectura aproxima el cost total de l’ampliació en un milió dos-cents mil euros. De moment, compten amb un finançament de 400.000 euros. El consistori en cobreix 150.000, destinats a la primera fase, i la Diputació de Tarragona, els 250.000 restants, que serviran per a la segona operació. «Negociarem a veure si podem ampliar les subvencions», apunta el president, qui subratlla que «des del Centre també farem l’aportació corresponent». La remodelació també implicarà una millora d’accessibilitat, ja que el carrer de la Concepció serà una nova via d’entrada a l’entitat i al Bartrina.\nPriorat y La Terra Alta, inmunes al coronavirus escolar\nLa vida vuelve a las calles de Tarragona con la reapertura de bares y restaurantes


El Mirador de la Ribera Murcia Espanya - Ofertes d'hotels amb els MILLORS DESCOMPTES EN LÍNIA <link rel="stylesheet" href="https://cdn16.agoda.net/images/mvc/styles/assets/layout-a4b6a9a32c.css">\nSan Martín de Porres 113, El Palmar, Murcia, Espanya, 30720\nSobre El Mirador de la Ribera\nAl visitar Murcia, vosté es sentirà com a casa a El Mirador de la Ribera, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix El Mirador de la Ribera asseguren una estada plaentera als seus clients. Els clients de l'hotel poden gaudir de Wi-Fi gratuït en totes les habitacions, aparcament de cotxes, habitació familiar, ascensor. Totes les instal.lacions per als clients, ofereixen comoditats destinades a assegurar tot el comfort possible. L'hotel ofereix instal.lacions fantàstiques, incloses piscina exterior, jardí, per ajudar-vos a relaxar després d'un carregat dia a la ciutat. El Mirador de la Ribera és la vostra destinació si buscau allotjament de qualitat a Murcia.\nL’allotjament no disposa de recepció. Podeu recollir les claus a: 113 Calle San Martin de Porres, 30720 Santiago de La Ribera. Els clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements. Cal que informeu el El Mirador de la Ribera de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Resort Choice t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus.


Informació de la Ribera: JORDI MAJOR EXIGIX A l’AJUNTAMENT DE CULLERA QUE POSE EN MARXA UN PLA D’OCUPACIÓ PROPI\nJORDI MAJOR EXIGIX A l’AJUNTAMENT DE CULLERA QUE POSE EN MARXA UN PLA D’OCUPACIÓ PROPI\nCullera no participarà en el pla d’ocupació del Consell\nJordi Major considera "una estafa als ciutadans" que Sanjuán prometera un programa d’ocupació al desembre i ara renuncie al del Consell sense haver consultat tots els empresaris.\nEl portaveu municipal socialista, Jordi Major, ha exigit a l’Ajuntament de Cullera que pose en marxa un pla d’ocupació propi "de forma urgent" davant de la gravetat del problema de la desocupació en el municipi, amb una taxa que ronda el 35% de la població. El líder socialista ha reclamat esta mesura després de conéixer-se que el consistori no participarà en el programa d’ocupació que prepara la Generalitat Valenciana i en el que també participen la Diputació de València i els ajuntaments.\nSegons el portaveu socialista, l’excusa donada per l’equip de govern local que presidix Ernesto Sanjuán ha sigut la suposada falta d’interés per part dels empresaris, encara que hui s’ha conegut que en el moment de rebutjar la participació de Cullera, l’ajuntament no havia informat totes les empreses i que no tenia una resposta en ferm de totes. Segons afirma Mayor, moltes de les empreses sí que estaven realment interessades. “Es tracta d’una nova mostra del descontrol en la gestió d’este nefast govern local".\nEl passat mes de desembre, quan el grup municipal socialista va presentar una proposta de pla d’ocupació local, el govern municipal la va rebutjar argumentant que el consistori estava esperant per a acollir-se al programa de la Generalitat. "Ara s’ha demostrat que Sanjuán va tornar a mentir als cullerenses, com ha vingut fent en els últims temps prometent el Manhattan o negant haver arruïnat a l’ajuntament quan tenia els calaixos plens de factures per pagar". "És una estafa als ciutadans i, especialment, als parats i als xicotets empresaris de Cullera", ha denunciat Major.\nEl líder de l’oposició considera "vergonyós" que el municipi amb major taxa de desocupació entre les poblacions grans de la Ribera no tinga en l’actualitat ni una sola iniciativa de foment de l’ocupació i ha reclamat que la política municipal "es bolque a generar riquesa i ocupació".\nFinalment, el portaveu municipal ha exigit a l’alcalde que isca a donar explicacions sobre què alternatives té per als dos pròxims anys. "La seua agonia política no té perquè ser l’agonia de tot el nostre poble, que mereix un govern millor", ha conclòs Major.


ENTRENAMENTS GRUP - TERRASSA :: Veure tema - 16 gener''2010 -Entrenament per MOSSÈN HOMS -Hora: 08:00\n16 gener''2010 -Entrenament per MOSSÈN HOMS -Hora: 08:00\nPublicat: Dv Gen 15, 2010 6:28 pm Assumpte: 16 gener''2010 -Entrenament per MOSSÈN HOMS -Hora: 08:00\nFa temps que no és dissabte. I et volem veure. Vine !,\nPublicat: Dl Gen 18, 2010 6:24 pm Assumpte:\nSempre hi ha dies que costa anar agrupats si els de davant no paren als encreuaments i avui un més, però s'ha fet el que s'ha pogut i segur que heu gaudit i tornareu.\nLa proposta era baixar fins a Sabadell i fer-nos una fotografia al mig d'una plaça. Com que els mossenaires és una colla que gairebé tots els dissabtes som de les dues capitals que tan ens estimem, no ? Bé, no cal que responguis.\nSortim pel lateral de la Masia de Torre Mossèn Homs, per que no hi hagi cap perill amb els cotxes que ara sovintegen força per la zona, i anem per un camí que abans era ple d'arbres i ara esclarit, s'imagina que per sanejar la zona.\nQuan arribem a un dels recorreguts coneguts de fa poc, n'hi ha que creuen que s'enfangaran i si, hi havia moltes possibilitats; però no el camí era força ferm i de fang el just, menys-mal.\nEntre el carrer de les Palmeres i l'Avinguda de Can Deu de Sabadell, ens fem la fotografia. És un lloc que s'està transformant, donat que hi haurà un nus de comunicació viari que apunta a que l'humanita urbanitzarà, restant zones naturals o de conreu i com no, on els corredors ens inspirem per gaudir de l'esport.\nEl frec a frec que amb els Sabadellencs que hem fet forta amistat, ens fa en moltes converses fer comparatives per fer la punyeta al nostre "adversari", i tot i en broma, la sang no arriba mai al riu.\nEra un moment adequat pel primer repòs i ara ens endinsem al bonic bosc de Can Deu, que esperem que es mantingui molts anys, fins a Sant Julià d'Altura. Els que volíem fer la Mitja Marató de Terrassa, anàvem prudents de no desgastar massa de cara l'endemà. Un grup que no volia fer tanta estona, amb la Tensi en Ferra, l'Anna, havien anat a fer menys recorregut.\nLa fotografia de record i la sensació de que les amistats s'arrelen gràcies a aquestes trobades.\nSempre ens fa molta il·lusió, i a mi moltíssim, que hi hagi gent que "ens vingui a provar", i si de tant en tant ens regaleu la vostra vinguda: felicitat extrema !!\nMoments d'entrenament verbal. Vicenç: sempre igual de bé\nJosep Serna, passa de puntetes i sempre discret, i ja fa un munt d'anys que compartim bonics entrenaments\nLa Dolors s'està retrobant amb el córrer i està molt animada. Ànims !!\nArribem als nostre camp base, la majestuosa Masia. Un símbols estimat per nosaltres de fa molts anys i lloc un neixen moltes coses.\nPedro, quina en porta de cap avui ?\nDoncs ve, per què, al igual que molts, es respira bon ambient sempre, sempre. I una persona amb un gran cor.\nDesprés d'estar amb nosaltres, s'anava a Sant Quirze a la serra de Galliners, on hi ha unes pujades extremes a fer-les com a entrenament pels futurs reptes, que en son molts.\nQue un atleta amb una capacitat propera a l'elit trii la companyia, com en Jaume Folguera, diu molt d'ell. Amb en Miquel, ens fan més impressionant la trobada.\nSegur que serveix de quelcom. Simpàtic estirament. Bé, no se que estiren, jeje\nHome rondinaire i sempre amb comentaris que no deixen indiferent, però s'endevina un gran cor i no tan sols pel tamany, en Josep Massaguer\nMossen Homs, alguna cosa més que córrer. Fomentar les relacions interpersonals. De mostra, un botó\nEn Casi, que no l'atura ningú: ni els meus xiulets; és la fotografia de record, donat que no sabem on havia anat.\nBé, com que costa de situar el poble per on vam passar, us poso una imatge per situar-vos, està a un extrem de la carretera de Matadepera. No em ve el nom ara mateix...\nEditat per darrera vegada per Pep Moliner el Dl Gen 18, 2010 6:30 pm, editat 1 cop en total\nPublicat: Dl Gen 18, 2010 6:28 pm Assumpte:\nFa força setmanes que ve a córrer una persona que animada per la Gemma ha trobat un lloc on s'ho passa bé. Va fent, sempre rient i aguanta molt bé tots els circuïts. Com que no la conec gaire li demano si em vol passar el currículum i mitjançant les xarxes socials ens localitzem i ens fa arribar el seu currículum esportiu que ens fa molta il·lusió.\nParla un Català fluït, i també ens ha escrit el següent:\nSóc del Marroc ( la meva ciutat es diu Tanger, està al nord )i m’agrada fer esport, quan anava al ESO m’apuntava a equips : primer em vaig apuntar-me al equip de basquet, i desprès vaig començar a corre 100 metres, i poc a poc vaig anant a entrenar a corre el 5 km i el 10 km, vaig fer algunes curses, allà al meu país.\nTambé jugava a Hand bol força bé amb un equip d’allà de la meva ciutat...\nDe tots els esports el que més m’agrada es el futbol.\nAra m’entreno amb els mossenaires, em va presentar al grup una ex companya de treball.\nVaig cada dissabte de 8h a 9h del matí, i ho passo molt bé passant en mig dels paisatges i amb la companyia de la gent que corre, i el que més m’agrada és que mai arribes l’últim sempre et venen a buscar i corren al teu ritme.\nNB: No sé si això el que vols, si necessites més informació avisa'm


Política de privacitat - Seu electrònica\nDimecres, 4 d'Agost de 2021 06:02\nAl Patronat de Música estem compromesos amb la protecció de la privacitat i l'ús correcte de les dades personals.\nÉs per això que la present Política de Privacitat té com a objecte informar sobre del tractament de dades personals que el Patronat de Música fa en aquest lloc web i en qualsevol dels seus subdominis.\nEl Patronat de Música és qui ostenta la condició de Responsable del Tractament de les dades personals recollides en aquest espai web seu electrònica.\nLa informació difosa per El Patronat de Música per mitjà d'aquest espai web és la vigent en el moment de la publicació i s'actualitzarà amb la màxima celeritat possible.\nL'actualització de la informació facilitada per tercers és responsabilitat de la persona o entitat proveïdora. El Patronat de Música no es fa responsable d'aquesta informació, tot i que vetllarà perquè aquests tercers garanteixin la veracitat, actualització i el respecte segons la normativa vigent.\nEl Patronat de Música procurarà en tot moment que la informació que es difongui compleixi els requisits d'accessibilitat, reusabilitat i qualitat previstos a la legislació vigent.\nLes dades personals recollides mitjançant els diversos formularis de presentació o documents que es puguin annexar a aquests, es tractaran per part del Patronat de Música, per atendre i gestionar les sol·licituds de tramitació, d'informació, de queixes i de suggeriments, de dubtes o manifestació d'opinions o altres que els usuaris puguin manifestar.\nAquestes dades personals seran tractades per El Patronat de Música, amb la finalitat específica de cada Activitat de Tractament, de conformitat amb el que estableix el Reglament (UE) 2016/679 del Parlament Europeu i del Consell relatiu a la protecció de les persones físiques en el que respecta al tractament de dades personals i a la lliure circulació d'aquestes dades (Reglament General de Protecció de Dades -RGPD-).\nTal com estableix el RGPD, el Patronat de Música manté un Registre d'Activitats de Tractament , on es detallen totes les característiques de cada activitat de tractament i que es publica a l'apartat de "Registre d'Activitats de Tractament" de la seu electrònica: (https://seuelectronica.vila-seca.cat/dadespersonals).\nEl Patronat de Música garanteix la confidencialitat en el tractament de les dades personals així com la implantació de les mesures d'ordre tècnic i organitzatiu, que en garanteixin la seguretat d'acord amb el Reglament (UE) 2016/679 del Parlament Europeu i la legislació vigent en matèria de protecció de dades.\nEl Reglament General de protecció de dades europeu (RGPD) i la Llei orgànica 3/2018, de 5 de desembre, de protecció de dades personals i garantia dels drets digitals obliguen als responsables dels tractaments a disposar d'una base jurídica per poder recollir i tractar dades personals. Si no es disposa de base jurídica, el tractament es considera il·lícit.\nLa base jurídica que legitima el tractament de les dades de les persones pot ser diversa: en uns casos pot ser el consentiment dels interessats/des (manifestat per l'usuari mitjançant la cumplimentació i enviament del formulari corresponent), en altres el compliment d'una obligació legal per part de l'Ajuntament, en altres el compliment per part de l'Ajuntament d'una missió realitzada en interès públic o en exercici de poders públics, en altres la protecció d'interessos vitals i en altres la execució d'un contracte. En cada activitat de tractament es detalla la base jurídica que legitima el tractament. Les activitats de tractament de dades personals es publiquen a la seu electrònica de l'Ajuntament\nLa recollida de dades que es fà en emplenar un formulari web, és imprescindible per poder atendre la petició i/o prestar els serveis que en el mateix formulari es sol·liciten; sense el consentiment en tractar aquestes dades, no es podrà atendre o dur a terme el servei sol·licitat.\nEn el mateix formulari, o en alguns casos en les pàgines prèvies, l'interessat/da haurà de donar aquest consentiment de forma expressa, clara i inequívoca. Prèviament a sol·licitar aquest consentiment, o mitjançant l'accés a la pàgina de protecció de dades (https://seuelectronica.vila-seca.cat/dadespersonals), l'Ajuntament informarà dels motius pels quals es recullen les dades personals, durant quant de temps en mantindran, quin ús se'n farà, si ocasionalment està previst compartir-les amb algú, quins drets pot exercir l'interessat/da en cas que no estigui conforme, com es poden exercir aquests drets i on adreçar-se en cas de discrepància amb les actuacions de l'Ajuntament en la protecció de dades personals.\nDrets dels interessats/des\nL'interessat podrà exercir els següents drets en relació a la protecció de les seves dades personals:\nDret a sol·licitar l'accés a les dades personals\nDret a sol·licitar la seva supressió\nEl dret d'accés a les dades personals permet obtenir la confirmació o no de l'existència d'un tractament de dades personals d'un tercer. En cas afirmatiu, la persona interessada té dret a accedir a la relació de dades que es tracten, la seva tipologia, finalitat, procedència, cessions realitzades i previstes (si escau) i caducitat.\nEl dret de rectificació permet a l'interessat, la correcció de les seves dades en poder de l'Ajuntament que siguin inexactes o incompletes.\nEl dret de supressió (o dret a l'oblit) permet obtenir la supressió de les dades que afecten la persona interessada. En cas d'estimació, la dada quedaria bloquejada (solament a disposició de possibles reclamacions) i s'esborraria quan es complissin els terminis legals de prescripció.\nEl dret de limitació del tractament permet utilitzar les dades només per a reclamacions o protecció de drets d'altre, mentre es verifica l'exactitud de les dades o la licitud del seu ús.\nEl dret d'oposició permet demanar a l'Ajuntament que es deixi d'utilitzar una dada determinada per a un tractament concret. Aquest exercici de dret ha d'estar motivat de manera adient, tret que l'habilitació legal del tractament sigui exclusivament el consentiment de l'interessat.\nProcediment per exercir els drets\nL'exercici d'aquests drets es fa mitjançant una sol·licitud per part de l'interessat.\nLa seva presentació no suposa l'atorgament automàtic, doncs l'Ajuntament han de ponderar que la seva concessió no suposi una limitació d'altres drets o un incompliment de les obligacions legals a les que que està sotmès l'Ajuntament.\nLa resposta de la sol·licitud per part de l'Ajuntament ha de fer-se en un termini màxim d'un mes mitjançant resolució motivada. Excepcionalment el termini podrà prorrogar-se altres dos mesos en cas que sigui necessari, tenint en compte la complexitat i el nombre de sol·licituds, fet que l'Ajuntament notificarà a l'interessat, cas de produir-se.\nSi en aquest termini màxim, l'Ajuntament no ha notificat la resolució de la sol·licitud a l'interessat, aquest té dret a posar el seu cas en coneixement del Delegat de Protecció de Dades.\nSi l'interesast no obtingues resposta del Delegat de Protecció de Dades o aquesta fos negativa i l'interessat no la trobes conforme, té dret a presentar una reclamació a l'Autoritat catalana de protecció de dades (https://apdcat.gencat.cat).\nVies per exercir els drets\nL'interessat/da podrà exercir aquests drets per tres vies:\nmitjançant un escrit de sol·licitud, acompanyada d'una fotocòpia del seu D.N.I o document identificatiu equivalent, adreçada a l'Alcalde-President de l'Ajuntament. En cas que s'actuï mitjançant representant, legal o voluntari, s'haurà d'aportar també el document que acrediti la representació i el document identificatiu del representant.\nmitjançant personació física a qualsevol de les oficines d'assistència en matèria de registre de l'Ajuntament, que es mostren a la seu electrònica (https://seuelectronica.vila-seca.cat/oficinesassistencia).\nmitjançant els formularis d'exercici de drets de protecció de dades personals que hi ha a la seu electrònica (https://seuelectronica.vila-seca.cat/dadespersonals)\nUn dels principis que conté el RGPD és el de minimització de dades. En base a aquest principi, intentarem no demanar més dades de les estrictament imprescindibles.\nEl delegat de protecció de dades és la persona encarregada de vetllar perquè El Patronat de Música compleixi correctament la normativa de protecció de dades. Hi podeu contactar adreçant un missatge de correu electrònic al delegat de protecció de dades (dpd@vila-seca.cat) o bé un escrit a la seva adreça postal:\nPlaça de l'Església 26


La vicepresidenta primera destaca que la inversió «ha arribat als nivells del 2012»\n05·05·22 | 20:06 | Actualitzat a les 20:16\nBARCELONA 05/05/2022 Economía. REUNIÓ CERCLE D'ECONOMIA. RETOS DE LA ECONOMÍA ESPAÑOLA II (ONLINE) Nadia Calviño (No està presencial, es Online) FOTO de ALVARO MONGE\nLa vicepresidenta i ministra d’Economia, Nadia Calviño, s’ha mostrat convençuda que la inflació ja ha tocat sostre o ha arribat al seu pic, després de passar del 9,8% al març al 8,4% a l’abril; i que anirà baixant fins a situar-se l’any que ve al voltant del 2%. Durant una intervenció telemàtica en el marc de la Reunió Cercle d’Economia, Calviño ha afirmat que la inflació és «la principal preocupació» de l’Executiu i ha insistit que la resposta europea i espanyola davant els impactes provocats per la guerra d’Ucraïna és la mateixa que la que es va aplicar durant la pandèmia.\nEl 15% de las pymes ve en peligro su viabilidad por la inflación en España\nAl llarg de la seva intervenció ha destacat els indicadors positius sobre l’evolució econòmica malgrat que l’Executiu ha reduït la seva previsió de creixement per aquest any del 7% al 4,3%. Calviño ha recordat que fa un any, quan va participar en aquest fòrum, va anunciar que el país estava consolidant la seva recuperació. Ha destacat l’evolució de la inversió, que «s’està recuperant amb força» arribant als nivells del 2012, «després d’una dècada perduda». Segons la vicepresidenta, per aquest exercici, la previsió de creixement de la inversió és del 9% i fins i tot del 10% en algunes activitats.\nLa vicepresidenta també ha posat sobre la taula indicadors com que s’han superat per primera vegada els 20 milions d’afiliats a la Seguretat Social, així com els efectes de l’última reforma laboral. Ha recordat que el 47% dels contractes que es van fer al gener segueixen avui o la caiguda experimentada en els contractes de molt curta durada.\nAl seu torn ha brandit la recaptació tributària com un altre dels elements que reflecteixen un bon ritme d’activitat econòmica. I ha destacat que «més del 80% de l’augment es deu a l’activitat econòmica».\nLa vicepresidenta primera ha admès que predomina la incertesa. De tota manera, al tenir actualment l’economia espanyola «un patró de creixement més sostenible, amb característiques que li permeten fer front millor als xocs» que es puguin presentar. I un dels factors que ajuda que això sigui així és el pla de recuperació, que no només parla d’inversions «de fins a 140.000 milions sinó també les reformes que aposten pel capital humà, tecnològic o social».\nAddenda al pla de recuperació\nCalviño ha corroborat que Espanya remetrà en la segona meitat de l’any una addenda al pla de recuperació per sumar els recursos de ‘Next Generation’ a fons perdut, uns 69.000 milions, una quantitat similar en crèdits. Malgrat la situació actual la vicepresidenta ha defensat que el 2025 el dèficit públic se situarà per sota del 3%, tal com s’ha inclòs en l’actualització de programa d’estabilitat remès la setmana passada a Brussel·les.\nCalviño ha insistit en la importància dels fons europeus i ha recordat que Espanya continua liderant la seva execució. I dins l’Estat, Catalunya és la segona comunitat que més n’ha rebut. Abans d’acabar ha assegurat que en les pròximes setmanes es publicaran noves convocatòries per a projectes de transformació amb fons europeus, entre els quals el de la indústria agroalimentària, abans de l’estiu.


RIS3CAT i les Smart Cities: oportunitat per a les empreses\n"Es dibuixen les maneres per reportar en termes de projectes estratègics de recerca, innovació i competitivitat"\nper Jaume Batlle CTecno 08 de setembre de 2015 18:40\nAquest article no serà reflexiu ni aportarà noves idees. Amb aquest article, vull donar més visibilitat i donar a conèixer la iniciativa del RIS3CAT i les possibles oportunitats que pot tenir per al nostre teixit empresarial dedicat a les Smart Cities.\nEl dia 30 de setembre, en el marc de la Diada de les Telecomunicacions organitzada pel Col·legi Oficial d'Enginyers Tècnics de Telecomunicacions de Catalunya, la Generalitat de Catalunya i l'Ajuntament de Barcelona, es va donar a conèixer l'Estratègia d'Especialització Intel·ligent RIS3BCN Growth en el sector de les Smart Cities, definida en el marc de l'estratègia RIS3CAT (el pla d'acció regional de transformació econòmica per al període 2014-2020) i el determinant paper que hi juga el sector com a agent d'innovació.\nEn aquesta sessió es van començar a dibuixar les oportunitats que aquest pla pot reportar en termes de projectes estratègics de recerca, innovació i competitivitat en l'entorn de les Smart Cities.\nEn la presentació, feta per en Jordi Puigneró (@jordiPuignero), en Josep Ramon Ferrer (@ferrejosepramon) i en Josep Miquel Piqué (@JosepMPique) es va informar de tota l'estratègia del RIS3CAT i del RIS3BCN, així com del fet que s'iniciava un procés de recollida de possibles projectes d'innovació que s'estiguessin fent actualment a les empreses i institucions catalanes per tal de poder fer un mapa i poder donar sortida a través del programa a les mateixes. Tal com es va comentar a la sessió, conèixer aquestes iniciatives seria un gran valor per tal d'assegurar que tots els agents econòmics de Barcelona i Catalunya puguin aprofitar al màxim les oportunitats que es presenten en el nou període 2014–2020.\nOportunitats com aquestes, que tenen un període d'aplicació de 6 anys, no es presenten cada dia, i s'han de poder aprofitar al màxim per no perdre el tren de la innovació. No es tracta d'apuntar-se per recollir fons, sinó de poder donar l'impuls necessari a aquelles iniciatives que ja tenim al cap o que ja estem començant a impulsar a les nostres empreses per acabar de donar-li l'impuls necessari per dur-les a terme.\nSi teniu projectes o iniciatives que tinguin a veure amb la innovació, no dubteu a apuntar-vos a la construcció d'aquest mapa. Per a més informació us podeu adreçar a la web de la Generalitat de Catalunya i baixar la fitxa per apuntar-vos a la comunitat.


El cap de l'OTAN programa una reunió especial amb Rússia enmig de la crisi d'Ucraïna - Reporter de la UE\nEl secretari general de l'OTAN, Jens Stoltenberg (a la foto), ha programat una reunió especial d'ambaixadors aliats i alts funcionaris russos per a la setmana vinent, ja que ambdues parts busquen un diàleg per evitar un conflicte obert sobre Ucraïna, va dir un funcionari de l'OTAN aquest dimarts (4 de gener).\nPreocupada per l'acumulació militar de Rússia a la frontera d'Ucraïna, l'aliança militar occidental fa mesos que busca una reunió del Consell OTAN-Rússia, però el fòrum semblava en perill després d'una disputa d'espionatge a l'octubre.\nLa reunió del consell, un format utilitzat per al diàleg des de l'any 2002, tindrà lloc a Brussel·les el 12 de gener després que els funcionaris nord-americans i russos mantinguin converses de seguretat el 10 de gener a Ginebra.\nEl màxim diplomàtic de la Unió Europea, Josep Borrell, ha volat aquest dimarts a Ucraïna per fer un viatge de dos dies per mostrar el seu suport a Kíev, que aspira a unir-se al bloc i a l'OTAN.\nMoscou vol garanties que l'OTAN aturarà la seva expansió cap a l'est i acabarà amb la cooperació militar amb Ucraïna i Geòrgia, que tenen disputes territorials amb Rússia.\nMoscou també nega les afirmacions nord-americanes que planeja una invasió d'Ucraïna i acusa Kíev de construir les seves pròpies forces a l'est del país.\n"Qualsevol diàleg amb Rússia hauria de procedir sobre la base de la reciprocitat, abordar les preocupacions de l'OTAN sobre les accions de Rússia... i tenir lloc en consulta amb els socis europeus de l'OTAN", va dir el responsable de l'OTAN.\nMaria Zakharova, portaveu del Ministeri d'Afers Exteriors de Rússia, va confirmar que funcionaris russos assistiran a la reunió de l'OTAN a Brussel·les.\nS'espera que el viceministre d'Afers Exteriors rus, Sergei Ryabkov, i altres alts funcionaris russos assisteixin a les converses a Brussel·les, després de reunir-se a Ginebra amb la vicesecretària d'Estat dels Estats Units, Wendy Sherman.\nEl 13 de gener, les converses continuaran en el format més ampli de l'Organització per a la Seguretat i la Cooperació a Europa (OSCE), amb seu a Viena, que inclou els Estats Units i els seus aliats de l'OTAN, així com Rússia, Ucraïna i altres estats antics soviètics.\nBorrell de la UE, que va ser fonamental en l'estratègia del bloc d'augmentar les sancions als alts funcionaris russos el 2021, creu que "la UE no pot ser un espectador neutral en les negociacions si Rússia realment vol discutir l'arquitectura de seguretat d'Europa", segons un portaveu de la UE.\nLa Unió Europea veu Ucraïna com un "soci estratègic", va dir el portaveu.\nBorrell, acompanyat del ministre d'Afers Exteriors d'Ucraïna, Dmytro Kuleba, visitarà la línia de contacte d'Ucraïna amb els rebels separatistes recolzats per Rússia durant la seva visita. S'espera que els ministres d'Afers Exteriors de la UE discuteixin els seus propers passos a finals de gener.\nRússia, Xina, Gran Bretanya, EUA i França diuen que ningú pot guanyar la guerra nuclear\nBiden diu a Ucraïna que els EUA "respondran de manera decisiva" si Rússia encara envaeix\nDinamarca acusa la Xina, Rússia i l'Iran d'amenaça d'espionatge


El líder del PSOE i candidat a tornar a ser investit president del govern espanyol, Pedro Sánchez, al Congrés durant el debat.\nEl líder del PSOE demana al PP que s'abstingui per evitar la dependència dels vots independentistes\nActualitzada 22/07/2019 a les 14:37\nEl líder del PSOE i candidat a la investidura, Pedro Sánchez ha finalitzat el seu discurs d’investidura demanant a Podem que faci possible l’entesa. «Tenim sobre nosaltres la mirada esperançada de milions de compatriotes», ha afirmat en el marc d’unes negociacions que han quedat malmeses per nous esculls en el repartiment de carteres ministerials. Sánchez ha «agraït» a Podem la negociació per a la investidura i ha demanat al partit de Pablo Iglesias que no desatengui la «crida» dels ciutadans que han votat les dues formacions. «Procedim de dues tradicions diferents de l’esquerra i fins ara hem parlat molt de les nostres diferències i estem comprovant que no és senzill assolir un punt de trobada, però res que mereixi la pena és fàcil i el que tenim per davant mereix molt la pena».\nEn un discurs on no ha fet referències a Catalunya i on ha desgranat les mesures socials que vol impulsar, Sánchez ha recordat a Podem que ara toca «treballar per culminar l’acord» i «després tenim la possibilitat de tirar endavant tot allò en què coincidim, que és la promesa de l’esquerra» per impulsar «una societat d’homes i dones lliures i iguals en harmonia amb la natura».\nEn aquest sentit ha recordat que «moltes persones han posat esforç i il·lusió en que unim les nostres forces, la nostra sensibilitat, intel·ligència i experiència per millorar la vida de la gent i canviar la història d’Espanya». «Hem d’atendre aquesta crida guits per les generacions que ens van precedir i de la Constitució que ens van llegar», ha conclòs.\nTambé ha apel·lat al PP perquè s’abstingui, fet que li permetria esquivar la dependència de l’abstenció de les forces independentistes. «Sé que preferirien marxar a una altra direcció» i «no els demano que donin suport a aquest projecte, sinó que retirin les barreres i permetin que Espanya tingui un projecte i avanci».\nComenta el contingut : Sánchez emplaça Podem a fer possible l'acord: «Tenim sobre nosaltres la mirada esperançada de milions de compatriotes»


Avançant a pas ferm - Castellers de Sants\nCròniques Avançant a pas ferm\nEnmig d’una setmana convulsa per la sentència del procés i les contínues mobilitzacions, els Castellers de Sants encaràvem el passat diumenge el dia més important de la temporada: la celebració de la nostra XXVII Diada. Aquesta, a més, tenia un significat especial per les ganes que tenia la Colla de fer un pas endavant i tornar a demostrar tot el seu potencial. Com en anys anteriors, ens van acompanyar a plaça els Minyons de Terrassa i els Capgrossos de Mataró, que van haver de rebaixar una mica els seus objectius per causa d’una setmana complicada d’assaigs.\nEls Castellers de Sants obríem plaça amb el 3 de 8. El dotzè de l’any es va bastir de forma excel·lent i va mostrar el bon estat d’un castell que, en descarregar-se, va anar acompanyats de crits d'”un pis més”. En segona ronda arribava el gran moment de la Diada amb el primer intent d’un castell de nou en aquesta temporada, després que les darreres proves haguessin donat molt bones sensacions del 4 de 9 amb folre. Aquest va pujar remenat i amb alguna mala quadratura evident. Tot i això, la convicció i la rapidesa en l’execució van permetre descarregar-lo i desfermar l’eufòria borinota. La festa, però, no va ser completa, ja que el 2 de 8 amb folre va quedar en coronat després que una batzegada en el moment de l’aleta toqués de mort al castell.\nEls Minyons de Terrassa també van portar el castell de nou a Bonet i Moixí. En el seu cas va ser el 3 de 9 amb folre que es va descarregar amb suficiència. Abans ja havien completat el 2 de 8 amb folre i van tancar les rondes de castells amb el 5 de 8. Alhora van arrodonir l’actuació amb el pilar de 7 folrat. Els malves es desplaçaran aquest pròxim diumenge a Girona, on de ben segur tornaran a portar la gamma extra.\nEls Capgrossos de Mataró també van haver de modificar assajos, fet que no els va permetre treballar algun castell que volien estrenar diumenge. Els maresmencs, però, van completar una actuació amb dos castells de la gamma alta de vuit com el 2 de 8 amb folre i el 5 de 8, essent aquest el que van haver de treballar més. Abans, havien fet un 4 de 8 tranquil a l’espera de poder-li posar l’agulla al mig. També van descarregar el pilar de 6.\nUn cop acabada l’actuació, una gran massa grisa vam dinar junts a Les Cotxeres de Sants, un dinar que va precedir els espectacles i el concert final. Diumenge vam viure una gran jornada per celebrar que la feina fosca feta a l’assaig ha donat els seus resultats a plaça. En aquest últim mes de temporada que tenim per davant encara queden tres actuacions on hem de seguir fent nous passos endavant i estrenar castells que encara no han vist la llum. Ens veiem a assaig i a les places!\nCastellers de Sants: Pde4cam, Pde4, 3de8, 4de9f, 2de8f c, 8pde4 (1c)\nMinyons de Terrassa: Pd4ecam, Pde5, 2de8f, 3de9f, 5de8, Pde7f, Pde45i 4Pde4\nCapgrossos de Mataró: Pde4cam, Pde4, 4de8, 2de8f, 5de8, Pde6, 4Pde4


Accident de busos i moto a la plaça d'Espanya de Barcelona: 20 ferits\nA LA PLAÇA D'ESPANYA\nAlmenys 20 ferits en un accident entre un taxi dos busos i una moto a Barcelona\nEl xoc ha obligat a tallar la circulació a algunes vies durant més d'una hora\nDijous, 20/06/2019 - 18:41\nUn accident en el qual s’han vist involucrats dos autobusos, una moto i un taxi a la plaça d’Espanya de Barcelona aquest matí al voltant de les 10 hores ha causat almenys 20 ferits lleus, entre ells els conductors dels busos, i un de menys greu, la motorista, segons informen fonts del Servei d’Emergències Mèdiques (SEM). El cap territorial del SEM, Jorge Morales, que ha desplaçat cinc ambulàncies al lloc dels fets, ha explicat que “els passatgers han patit policontusions, però cap greu.” Per la seva banda, la motorista ja ha sigut evacuada a l’Hospital Clínic “per una fractura en les extremitats inferiors”, segons ha declarat Morales. A causa de l’incident, la Guàrdia Urbana ha tallat l’avinguda del Paral·lel durant més d’una hora, però ha informat que cap a les 11.40 hores la circulació ja s’ha normalitzat.\nLesionats atesos a la plaça d’Espanya / Albert Bertran\nPel que sembla, l’accident ha passat quan un taxi ha frenat de cop i la moto ha xocat contra el taxi. Un bus de la línia 91 de TMB tampoc ha pogut parar a temps i ha impactat contra la motocicleta i finalment un altre autobús, de la línia línia 95 de l’AMB xocat també per inèrcia contra el primer bus. La motorista ha quedat encaixonada entre els vehicles.\nUna passatgera del primer autobús ha explicat que el vehicle ha frenat bruscament dues vegades: “Llavors la gent ha començat a cridar, s’han trencat vidres. La majoria dels passatgers anàvem asseguts, perquè l’autobús estava buit”. “M’he fet una ferida al llavi perquè a l’anar asseguda m’he fet un cop amb el seient de davant, i també m’he fet mal al clatell pel moviment de les dues frenades”, ha explicat aquesta usuària.\nLa Guàrdia Urbana està investigant l’esdeveniment, del qual diuen que tenen versions contradictòries. La policia municipal utilitzarà les càmeres de seguretat de la zona per aclarir la responsabilitat de l’accident. “Alguns testimonis ens diuen que, per l’espectacularitat de l’accident, és increïble que només s’hagi trencat una cama. El resultat, gràcies a Déu, no ha sigut tan greu com podria haver sigut”, explica l’intendent del cos Carles Reynes.\nReynes ha afegit que, tot i que la investigació encara està pendent, tot apunta que la causa de l’accident ha sigut un error humà, com en la majoria d’accidents. “Només a la ciutat de Barcelona hi ha 12.000 víctimes anuals d’accidents de trànsit, és a dir, unes 33 diàries, i en el 90% dels casos es deuen al factor humà.


Els països musulmans tenen el doble de fills que els europeus - Cat Diàleg - Diari Digital català\nSocietatZPortada DerechaZResto 7 September, 2015 Núria Vilellas Camps 1\nInici » Historic » Els països musulmans tenen el doble de fills que els europeus\nCada país presenta les seves pròpies característiques demogràfiques i depenent de la zona on es trobi aquest territori seran uns trets absolutament diferents dels d’altres zones. Diferències importants es troben entre països desenvolupats i països del tercer món, societats occidentals i orientals o fins i tot societats on la religió que predomina és diferent a la d’altres territoris. Algunes d’aquestes característiques que s’estudien són les que tenen a veure amb la demografia, ja sigui el nombre d’habitants d’un país, la diferència que presenten amb la mortalitat infantil respecte d’altres territoris, o la taxa de natalitat.\nEls països musulmans tenen el doble de fills que els europeus. És una qüestió cultural. Els països europeus estan avocats a buscar la societat del benestar, on la comoditat i la tranquil·litat econòmica prevalgui per sobre de la implicació de formar una família gran i on, per tant, tenen el mínim nombre de fills per poder-los mantenir en una bona situació. Per la seva banda els països musulmans, i per una qüestió cultural i religiosa, acostumen a tenir tots els fills que els vinguin.\nDe fet, la Unió Europea té una mitjana de 10,17 fills per cada mil habitants, és a dir, per cada 1.000 habitants es produeixen només 10 naixements, mentre que és estrany trobar un país de religió musulmana amb menys de 20 fills per cada mil habitants.\nAlguns dels principals països musulmans amb les taxes de natalitat més altes són Nigèria (38,03‰) i Afganistan (38,84‰), amb una mitjana de 6 fills per dona pel país de l’Àfrica negre i de 5,14 fills per dona pel país asiàtic. En el cas d’aquests països es tracta de regions amb la natalitat massa alta.\nNigèria és un dels països musulmans que presenten una taxa de natalitat massa alta\nDestaquen altres països com Algèria, amb 23,99 per mil habitants, Egipte, amb 23,35‰, Pakistan, amb 21,19‰, Marroc i Líbia, ambdós amb 18,4‰, Iran, amb 18,23‰, Indonèsia, amb 17,04‰ o Tunísia, amb 16,9 naixements per cada mil habitants. Tots aquests països presenten unes dades que justifiquen una alta natalitat.\nEn el cas dels països europeus, el que presenta les dades més altes pel que fa a nombre de fills és França, amb un 12,49‰, i seguit del Regne Unit amb un 12,22‰ (dos països amb forta presència musulmana), mentre que les més baixes són les d’Alemanya, amb un 8,42‰ i les de Grècia, amb un 8,8‰. Però la tendència mostra com la majoria de països gira entorn del 10‰: Espanya 9,88‰, Bèlgica, 9,99‰, Finlàndia 10,3‰, Països baixos, 10,83‰, Portugal, 9,42‰, Suïssa, 10,48‰, Suècia, 11,92‰ o Noruega, amb 12,09 naixements cada mil habitants. En el cas d’Espanya, i també Catalunya, la taxa de natalitat l’any 2013 ja era inferior a la mitjana europea:\nTaxa de natalitat de Catalunya, Espanya i Europa.\nLa taxa de natalitat mostra la quantitat de naixements que s’han donat en un territori determinat durant un període de temps concret. S’analitza per cada mil habitants i fa referència a tots aquells naixements de nens vius. Es calcula que un país que té una taxa de natalitat inferior al 15‰ és baixa, del 15 al 30‰ és alta i superior al 30‰ és massa alta. Si la natalitat és baixa, podrem deduir que les dades són d’un país occidental, principalment europeu, on cada vegada hi ha menys fills, mentre que si la natalitat és baixa sabrem que es tracta d’un país africà, sud-americà o asiàtic.\nMentre occident envelleix cada vegada més de pressa i de manera constant, la societat musulmana creix d’una manera imparable al món. Segons un informe del Pew Resarch Center publicat el 2010, els musulmans representaran el 2030 el 26,4% de la població mundial.\nPrevisió de la població musulmana al món l’any 2030\nTambé és cada vegada més habitual trobar part d’aquesta població musulmana en territoris europeus, ja que la immigració cap a països occidentals s’ha anat tornant més freqüent amb el pas del temps. I en una societat on l’envelliment de la població és cada vegada més accentuat, l’islam a Europa presenta dues qüestions: la primera és la necessitat de tenir fills per sostenir un sistema que perilla amb la poca presència de nens que en un futur hauran de mantenir la societat, fet que la immigració pot trobar-hi solució (segons l’Eurostat, cap dels països de la UE supera els dos fill per dona, cosa que no garanteix el reemplaçament generacional). La segona és la clara evolució de la religió musulmana dins del territori enfront del cristianisme, que cada vegada queda més estancada en número davant la forta secularització, i això podria provocar un canvi cultural molt fort i xocant en pocs anys.\nLa Sharia com a llei: el xoc de valors entre la cultura musulmana i l’actual cultura europea\nbaixa natalitat7 catdialeg1747 països musulmans2 Unió Europea48


Mentoria també a la Formació Professional per a disminuir les distàncies amb els sistemes educatius més avançats del món\nL’ensenyament primari i secundari canvia ràpidament i radical. Arreu podem trobar experiències singulars que innoven pedagògicament. Petites escoles, escoles públiques, concertades i privades; escoles on els alumnes no segueixen llibres i fitxes i prou, sinó que ja treballen en allò que anomenem ‘aprenentatge per projectes’. Les matèries diverses es combinen, alumnes diferents en classes diferents, fins i tot, edats diferents.\nEls professors que han assumit l’envit han après a treballar sense el guió que repetien un any i un altre. També han hagut d’aprendre a treballar col·laborativament –de segur que fora de la seva zona de confort–, però amb la il·lusió i la certesa que en un futur les competències d’aquests infants seran molt millors.\nEncara hi ha, però, grans diferències amb el model finlandès. Les dues que afecten més l’impacte d’aquestes noves metodologies pedagògiques són, per una banda, el procés de selecció, formació i actualització del cos docent del país, i per una altra que el model sigui una política d’estat i es desplegui d’una manera generalitzada més enllà de les iniciatives personals del professorat.\nUn cos docent excel·lent és condició necessària per a la generalització del model. I és aquí on els sistemes són més diferents. Els finlandesos han convingut que només les persones més capacitades i més compromeses poden ser docents. És un acte de responsabilitat per a assegurar el millor futur dels infants i del país. Per això, a l’hora d’accedir als estudis de magisteri se segueix un procés de selecció molt dur i una formació molt completa, juntament amb una avaluació continuada del professorat durant la seva carrera professional.\nEls finlandesos també evolucionen i milloren la proposta educativa pel seu país. Fa pocs dies, Marjo Kyllonen –gerent d’educació d’Hèlsinki, promotora d’Edafin i una de les moltes artífexs d’aquest model– va introduir el concepte de mentoria i ‘coaching’, tan en voga. A més d’eliminar totalment les assignatures i treballar exclusivament per projectes allò que anomenen ‘Phenomenon Learning’, redefineixen el paper del professor com a persona que no ‘ensenya’, sinó que acompanya en el procés d’aprenentatge. La figura de mentor o de ‘coach’ esdevé central.\nA Finlàndia ho aplicaran a primària i secundària. Si volem recuperar el temps que ens va robar la dictadura, el seu model d’adoctrinament i la burocratització del sistema, hem d’actuar no únicament a primària i secundària, sinó a tots els nivells. No podem esperar dècades, fins que les persones que eduquem a primària esdevinguin docents en el futur. Haurem de bastir propostes transitòries que ens serviran per a aprendre i sobretot disminuir el retard del nostre sistema educatiu.\nLa televisió pública ha treballat bé la mentoria i la tutoria amb la sèrie d’èxit ‘Merlí’. S’ha aconseguit produir una sèrie per a adolescents que supera la superficialitat d’unes altres sèries disponibles al mercat audiovisual. Però ‘Merlí’ no deixa de ser una singularitat en una assignatura molt específica. No forma part encara del sistema; aquesta és la realitat que tenim.\nA la formació professional tenim una bona oportunitat d’incorporar aquesta figura del mentor. L’orientació professional és vital per a una vida laboral plena. Sovint les famílies no coneixen l’entorn professional d’interès dels seus fills i, malauradament, els professors ja no són persones actives professionalment fora de l’escola per a assumir aquest rol. La figura del mentor pot resoldre i eliminar aquestes barreres que fan perdre oportunitats a molts joves i a la societat de forma col·lectiva.\nMés enllà de premis, concursos i campanyes per a sensibilitzar i orientar joves, els programes de mentoria fan una feina discreta, acumulativa, que van prenent sentit amb el temps. Els agents especialitzats en mentoria cerquen una persona de referència per al jove i converteixen un vincle que en el primer moment és artificial en una relació en què les dues parts aprenen l’una de l’altra.\nSi bé molts dels programes de mentoria varen activar-se per a joves emprenedors o joves amb situació de risc, ja es van desplegant en més col·lectius. Bons alumnes que no tenen un entorn familiar de la seva professió poden comptar amb mentors amb perspectiva i experiència per ajudar-los en el trànsit al món laboral. No es tracta d’inserir, sinó d’acompanyar i aprendre junts.\nAquests programes ja s’apliquen al nostre país. Professionals reconeguts i amb ganes de retornar a la societat allò que han après professionalment acompanyen joves que estudien a l’FP. És probable que ens haguem avançat als finlandesos, som una cultura àgil i creativa, però el desafiament –i la dificultat per a nosaltres– és doble: desplegar aquestes metodologies arreu i generalitzar aquestes experiències tan singulars a primària, secundària, formació professional i formació universitària.\nAnna Mates, amates@industria21.cat – @mates_anna


Comunicats | Es Liceu | Page 2\nEstimades famílies, Hem superat la primera setmana amb les aules tancades. Són dies de contínua incertesa en què les (males) notícies es reprodueixen i posen a prova la nostra adaptabilitat. En totes les cases aguditza l'enginy per a facilitar entorns confortables a les nostres filles i fills, malgrat les condicions són ...\nEstimades famílies, La situació que vivim és complicada i suposa algunes incomoditats a què no estam avesats. El personal del centre treballa des de casa en tasques de programació i planificació. A més a més estam connectats amb les famílies permanentment, durant la jornada laboral, elaborant propostes pedagògiques, fent-ne el seguiment i ...\nEstimades famílies, Avui és el darrer dia que farem escola amb normalitat. A partir de dilluns, l'escola no desenvoluparà cap treball lectiu, en principi, fins dia 29 de març (inclòs). Aquesta data de finalització de les mesures de contenció podria patir variacions, en funció de l'evolució de la transmissió del virus. Durant ...\nEstimades famílies, Les treballadores i el treballadors d'Es Liceu fa dies que feim feina per a què tot estigui llest i poder començar un nou curs, ple d'aprenentatges i d'experiències. Us volem recordar algunes dates importants dels primers dies de setembre i altres informacions que podeu consultar referent als llibres de text ...\nEl proper dilluns 24 a les 17.30h es durà a terme la graduació dels nostres alumnes d'FPB i Cicles formatius a l'escola. Els alumnes només poden venir acompanyats dels seus familiars. ...\nEn el context de la setmana feminista, aquests dies hem envaït l'escola de lila, amb detalls i símbols variats que contribueixen a sensibilitzar la comunitat educativa respecte a les desigualtats cap a la dona amb que convivim en l'entorn social. Un aspecte que reflecteixen els nostres trets d'identitat i que ...\nRecordareu el repte solidari d'en Lluís Fuster, acompanyat per en Kiko. Ara us demanem el vostre vot per a que en Lluís sigui considerada la persona més solidària. El premi són 1000 euros que aniran directament a la associació Debra. En Lluís ens ha fet arribat el següent test: Bé amics i familiars, Ja ...


Mary Nash: "Les dones encara hem d'avançar molt"\nMary Nash: "Les dones encara hem d'avançar molt, en alguns aspectes"\nGustau Nerín / Gustau Nerin / Fotos: Sergi Alcàzar\nBarcelona. Dilluns, 7 de març de 2016. 21:05\nActualitzat: Dimarts, 8 de març de 2016. 08:06\nMary Nash és catedràtica d'Història a la Universitat de Barcelona, i la seva especialitat és la història de les dones i els estudis de gènere. Ens rep al seu despatx, rodejada de llibres sobre dones i feminisme. No perd el sentit de l'humor, però es mostra ferma a l'hora de reivindicar els drets de les dones.\nVa arribar a Barcelona, procedent d'Irlanda, el 1968, com era aleshores la situació de la dona aquí?\nLa veritat és que la situació, en relació a Irlanda, no estava tan malament. És cert que el règim havia eliminat els principis d'igualtat de la República i havia establert un sistema basat en la desigualtat i el ninguneig de la dona, però a la vegada als anys seixanta apareixia una generació de dones inconformistes, disposades a lluitar contra el règim però que també començaven a prendre consciència de la seva situació com a dones. Eren dones que ja no havien viscut la guerra i que estaven disposades a avançar.\nI com estava a l'època el moviment feminista?\nAls anys seixanta i principis dels setanta, les dones anaven prenent consciència de que tenien un problema. Hi havia un malestar, tot i que no tenia nom. És durant els setanta que es comença a donar nom a una situació derivada del franquisme, però també del sistema de valors. Les Jornades Catalanes de la Dona del 1976 van marcar el punt de partida del moviment feminista consolidat.\nEn quins aspectes ha vist més millores en la situació de la dona?\nHi ha alguns aspectes en què la millora ha estat ràpida. El dret a l'igualtat en l'educació, ara no el discuteix ningú. I també s'ha avançat en les demandes relacionades amb el dret al propi cos, els anticonceptius, la llei del divorci... Sembla que alguns d'aquests drets estan molt assolits i no sembla que sigui possible fer marxa enrere. El PP va haver de retirar la reforma Gallardón.\nA nivell mundial s'està posant de manifest un problema gravíssim: el de la feminització de la pobresa\nI en quins aspectes veu menys progressos?\nEs segueix considerant que el prendre cura dels altres és una feina inherent a la dona. Aquesta ha de carregar amb bona part de la feina de criar els nens i de prendre cura de la casa. I el creixement del percentatge de gent gran suposa un creixement important de les tasques de les dones. Els aspectes culturals vinculats a la família són molt difícils i lents de canviar. També hi ha problemes greus en l'àmbit del treball remunerat: la dona té problemes per arribar a la igualtat de salaris, no només aquí, sinó a tota la Unió Europea. I ara, a nivell mundial, s'està posant de manifest un problema gravíssim: el de la feminització de la pobresa.\nLa crisi ha generat problemes adicionals per a les dones?\nLa crisi ha accentuat la tendència a confinar la dona a treballs precaris o a temps parcial, i per això l'impacte de la pobresa és major sobre elles. El retall a les ajudes a la dependència ha acabat per provocar un increment del treball domèstic, que recau bàsicament en les dones, i ha impedit que puguin progressar més al món laboral.\nCom ha evolucionat el moviment feminista des dels setanta?\nAls anys setanta el moviment feminista va ser molt creatiu i molt subversiu, i va tenir la capacitat d'agrupar a dones de moltes sensibilitats polítiques diferents i de consensuar un programa d'actuació comú. A finals dels anys vuitanta ja era un moviment més fragmentat. A mesura que l'administració va anar assumint part de les demandes del feminisme, el protagonisme dels moviments feministes es va reduir, en part a causa del seu propi èxit. Ara és un moviment dividit, i repartit amb diferents àmbits, però que té capacitat d'obtenir conquestes importants.\nPrefereix parlar de feminismes que de feminisme.\nSempre hi ha hagut molts tipus de feminisme. Ja a principis del segle XX hi havia un feminisme anarquista, un feminisme cristià, un feminisme liberal... I això és bo. Això és la riquesa del feminisme. Justament dins del feminisme hi ha molts debats, i hi ha moltes crítiques a l'homogeneïtzació. Els mitjans de comunicació tenen tendència a vendre un cànon de feminisme que és una caricatura. Per això el feminisme té molt mala premsa. Hi ha noies joves que rebutgen l'etiqueta "feminista" però que tenen un comportament plenament feminista.\nSempre hi ha hagut molts tipus de feminisme. I això és bo. Això és la riquesa del feminisme.\nVostè és especialista en estudis de gènere. Quina evolució han tingut aquests estudis?\nQuan jo vaig començar a treballar temàtiques de dones, a tot l'Estat només érem tres persones que ens dedicàvem això. Ara hi ha desenes d'equips, molt preparats. I això és una gran millora. Ara, una cosa em preocupa: hi ha cada cop més estudis d'una gran qualitat, però... què se'n fa d'aquests estudis? Hi ha un problema en la transmissió d'aquests estudis a la població i per això la seva capacitat de canviar comportaments és molt limitada.\nQuins són per a vostè, a dia d'avui, els grans problemes de les dones?\nUna de les grans plagues és la violència masclista. Sempre havia existit, però ara s'ha destapat; i això que les morts que apareixen als diaris només representen els casos més extrems. Avui en dia en sabem més que mai, sobre la violència de gènere, però no sembla que tinguem eines capaces de combatre-la. Fins i tot és present entre els més joves, i això és un fracàs del sistema educatiu. Hi ha arquetips de feminitat i de masculinitat que es transmeten a través dels jocs, de les sèries i de les pel·lícules que reforcen aquests comportaments. Per altra banda hi ha un problema gravíssim del mercat laboral, en què les dones semblen confinades a les posicions més baixes i tenen problemes per accedir a les millors feines. Finalment, fora de la nostra societat hi ha problemes molt greus, que acaben també repercutint a la nostra societat i que tenim problemes per gestionar. Cal avançar cap a una societat de la diversitat.


Taula: El dret a no oblit. La necessitat de la memòria històrica - El Prat de Llobregat, Spain\nTaula: El dret a no oblit. La necessitat de la memòria històrica\nEvent organized by Cèntric Espai Cultural\nTaula rodona sobre la memòria històrica emmarcada en la projecció del documental Lesa Humanitat, d’Hèctor Fàver, nominada als premis Gaudí.\nL'any 2007 es va aprovar la Llei de la Memòria Històrica per la qual es reconeixien els drets i s'ampliaven les mesures a favor de les persones víctimes de la persecució o violència durant la Guerra Civil i la Dictadura. Malgrat els anys passats, el desplegament de la llei ha estat mínim i, fins i tot, el Comissionat pels Drets Humans del Consell d'Europa ha posat en evidència l'Estat espanyol per la seva inacció. Les principals intervencions han estat impulsades des de l'àmbit universitari, grups de recerca, associacions de familiars, recolzament econòmic internacional i pels familiars directes. A Catalunya, el Memorial Democràtic, creat el 2007, donà cobertura a moltes d'aquestes actuacions que ara es veuen compromeses per falta de finançament. L'estiu del 2017, el parlament català va aprovar l'anul•lació de les sentències polítiques del franquisme i va declarar il·legals els tribunals de guerra.\n🔸Joan Montblanc, historiador pratenc\n🔸Hector Faver: director del documental Lesa Humanitat, nominat als premis Gaudí.\n🔸Dra. Queralt Solé, Doctora en Història Contemporània per la Universitat de Barcelona, experta en repressió i memòria de la Guerra Cívil espanyola. El 2008 va publicar la tesi doctoral "Els morts clandestins. Les fosses comunes de la Guerra Civil a Catalunya (1936-1939)".\n🔸Josep Cruanyes, advocat i historiador. Ha sigut un dels principals promotors del retorn de la documentació confiscada per la dictadura franquista a Catalunya, tant a través de la Comissió de la Dignitat com amb la publicació del llibre Els papers de Salamanca. L'espoliació del patrimoni documental de Catalunya (1938-1939).\n🔸Roger Heredia, membre del grup de policia científica dels Mossos d'Esquadra i impulsor del banc d'ADN pels familiars desapareguts a la guerra civil.\nPlaça Catalunya, 39-41, El Prat de Llobregat, 08820, Spain


Autor: Ricard Torrents\nPÃ gines: 199\nA les envistes del Ter proposa una aproximaciÃ³ innovadora, efectista i estimulant a dos dels mÃ©s grans poetes catalans contemporanis, Jacint Verdaguer i Miquel MartÃ i Pol, veÃ¯ns de naixement, a Folgueroles el de L'AtlÃ ntida i a Roda de Ter el de La fÃ brica. En forma de ruta guiada hi descobrim els espais escrits a les envistes del Ter entre la Plana osonenca i les Guilleries, el mÃ³n camperol i el mÃ³n industrial, el Romanticisme del segle XIX i el Realisme del segle XX. Dos poetes tan prÃ²xims i tan distants sÃ³n emplaÃ§ats A les envistes del Ter a un arriscat diÃ leg a travÃ©s dels seus textos i dels seus paisatges, dels seus posicionaments existencials i dels seus estils literaris, igualment prÃ²xims i distants, antagÃ²nics i harmÃ²nics.\nLa proposta d'aquesta ruta ofereix una experiÃ¨ncia de la lectura diferent: emplaÃ§a el lector a intervenir-hi amb la prÃ²pia capacitat d'emocionar-se enmig del foc creuat de dues maneres d'escriure/llegir espais escrits de tanta bellesa.\nPaisatges escrits a la Plana de Vic: Verdaguer i\nMartÃ i Pol\nMiquel MartÃ i Pol, la veu del poble\nProducciÃ³: Gen Lock\nRealitzaciÃ³: Eumo Editorial\nFormat: DVD amb els tres reportatges\nA la Plana de Vic Ã©s on els dos gran poetes nacionals, Jacint Verdaguer i Miquel MartÃ i Pol, van deixar gran part de la seva empremta. Dos d'aquests reportatges ens porten a conÃ¨ixer la vida i obra d'aquests dos grans poetes. La part A les envistes del Ter ens mostra el recorregut de la ruta que porta aquest nom i que transcorre entre els pobles natals de Verdaguer i MartÃ i Pol, Folgueroles i Roda de Ter.


Petita muntanya: La Mola des del coll d'Estenalles : Sant Llorenç de Munt\nLa Mola des del coll d'Estenalles : Sant Llorenç de Munt\nDiumenge 14 de Febrer del 2016\nTornem de nou a La Mola, aquest cop des del coll d'Estenalles. Aprofitant que farà bon dia anem tres famílies.\nLa ruta és de 12 quilòmetres i 400 metres de desnivell, però es fa per un camí força còmode, molt fàcil de seguir, és molt evident i està ben indicat als llocs conflictius, amb grans panoràmiques, on gran part del camí és pla, força entretingut i amb un pel d'aventura al tram final.\nDeixem el cotxe al coll d'Estenalles, al quilòmetre 14,5 de la carretera entre Matadepera i Mura, on hi ha una gran àrea de pàrquing i un punt d'informació del parc i comencem a caminar.\nCreuem la carretera i passem pel costat del punt d'informació. Agafem una pista asfaltada puja. Aquesta mateix camí el varen agafar per fer el Montcau i la cova Simanya. Aquesta pujada, exceptuant el tram final, és pràcticament l'única que hi ha a tot l'itinerari. Passem per sota del Montcau i arribem al coll d'Eres.\nPassem al costat del Montcau\nSílvia i Marta sota el Montcau\nPeques amb el Montcau al fons\nHi ha un moment que veiem una fita a l'esquerre del camí que ens assenyala els Òbits, l'agafem i sortim del camí per arribar fins a dalt d'una cinglera on hi ha bones vistes de la Mola. Agafem una mena de canal que baixa cap a la dreta per arribar a sota la cinglera i visitar els Òbits.\nEl grup amb la Mola al fons\nPanoràmica des de la cinglera dels Òbits\nCanal de baixada als Òbits\nUna vegada deixem la canal i sortim del bosc anem cap a l'esquerre i arribem als Òbits. Unes balmes que van estan habitades, tenen restes de mur, fins a mitjans del segle passat. Investiguem una mica, doncs hi ha petits passadissos dins la balma i tornem per on hem vingut, sense passar per la canal i tornem al camí seguint la cinglera.\nRestes de paret dels Òbits\nDins els Òbits\nTornem al camí per on hem vingut, sense passar per la canal, continuem recte i arribem de nou al camí. Al cap de poc arribem al peu de La Mola.\nEl grup amb Montserrat al fons\nLa Mola amb el santuari de Sant Llorenç al cim\nEl camí baixa per un tram pedregós i arribem al costat del morral de drac, un monòlit on diuen que fa temps vivia un drac. Al cap de poc de passar el morral de drac el camí surt del bosc i s'inicia la pujada. Nosaltres, com que volem fer el camí dels micos, un petit i fàcil camí equipat amb varies grapes que supera la cinglera, grimpem una mica fins arribar a una gran pedra a peu de la Mola i des d'allí agafem un corriol que ens durà a la canal.\nMorral de drac\nEl grup grimpant per arribar al canal dels micos\nNoies amb el morral de drac darrere\nPassem pel costat de la gran pedra dirigint-nos al canal dels micos\nPujant com micos entre arrels i branques\nPassem per la petita cova dels boixos\nUna cop passada la petita cova, que és més una petita balma, trobem les primeres grapes que ens ajuden a superar el primer tram de paret. Els Sergi i la Lucía la fan sense problemes, el Martí i la Natàlia la superen amb una miqueta d'ajuda, però tots acaben força contents.\nDani superant la paret\nPili pujant la canal\nDavid superant la segona part de la canal\nMartí ho supera amb ajuda\nMarta i Sílvia enmig de la canal\nEls peques un cop superada la canal\nUna vegada deixada la canal només hem de seguir el camí principal i en menys de 5 minuts arribem al cim de La Mola. Allí hi ha qui compra alguna beguda, hi ha un restaurant allí mateix, i aprofitem per dinar (fora) amb amplies panoràmiques. S'està d'allí més bé, i els peques aprofiten per veure els burros que hi ha cercats. Una cop havent descansat iniciem la tornada per on hem vingut, aquest cop seguint el camí principal i sense passar pel canal dels micos.\nMartí i Lucía al costat del monestir de Sant Llorenç\nEl Montcau al fons, per on hem passat abans\nTram de camí empedrat per on passem de tornada\nPassem per dins d'una petita balma\nLa Pili per un tram del camí empedrat\nPoc a poc La Mola va quedant enrere\nSeguim el camí, força planer, i sense desviar-nos per fer la canal del mico ni veure els Òbits arribem sense més contratemps al lloc on hem deixat els cotxes. Com que sembla que la pluja s'apropa anem a Badalona a prendre alguna cosa i fer-la petar, contents d'afegir una nova excursió a la llista.\nPublicat per Daniel Llorca García a 23:37\nLa Mola des del coll d'Estenalles : Sant Llorenç d...\nVolta per Siurana : Muntanyes de Prades


Consorci Corporació Sanitària Parc Taulí de Sabadell - Angiologia i Cirurgia Vascular\nGuia del resident d'Angiologia i Cirurgia Vascular\nAntoni Giménez Gaibar\nTeresa Solanich Valldaura\n93 723 10 10 ext. 20009\nItinerari formatiu d'Angiologia i Cirurgia Vascular [català] [castellà]\nCronograma de rotacions\nL'Angiologia i Cirurgia Vascular és una especialitat medicoquirúrgica dedicada a l’estudi, prevenció, diagnòstic i tractament de la patologia del sistema circulatori, quedant únicament excloses de la seva competència el cor i artèries intracraneals.\nEl Servei d’Angiologia i Cirurgia Vascular i Endovascular del Parc Taulí realitza un abordatge glofal de la patologia vascular, fent ús tant de tractaments quirúrgics oberts com endovasculars. Així com encarregant-se del diagnòstic vascular no invasiu (Ecografia-Doppler). Manté una estreta relació amb altres serveis de l’hospital, com Nefrologia, Neurologia, Endocrinologia i Radiologia intervencionista.\nEl programa formatiu dels MEF es basa en el programa elaborat per la Comissió Nacional de l’Especialitat, amb l’objectiu de proporcionar al futur especialista un extens coneixement teòric de les malalties vasculars i un entrenament pràctic suficient que asseguri una competència professional adequada per a l’atenció del pacient vascular.\nEl Servei està format per 9 adjunts i 5 metges en formacó (MEF). Compta, també, amb el suport d'una administrativa.\nResponsable de la informació: Antoni Giménez Gaibar, director del Servei d'Angiologia i Cirurgia Vascular\nDarrera actualització el 25 Juny 2020


Ariadna Ramos, eliminada en el salt de llargada a l'europeu sub-23 - Regió7 :: El Diari de la Catalunya Central\nAriadna Ramos, eliminada en el salt de llargada a l'europeu sub-23\nredacciótallin (estònia) 12.07.2015 | 00:00\nAriadna Ramos, del CA Igualada ARXIU PARTICULAR\nL'atleta del CA Igualada Ariadna Ramos va quedar eliminada a la ronda classificatòria del salt de llargada als europeus sub-23 d'atletisme que s'estan disputant a Tallin (Estònia). L'atleta anoienca va acabar en una discreta vint-i-setena posició amb un millor salt de 5.64, quedant-se a tretze centímetres del seu rècord personal. D'aquesta manera Ramos va quedar-se molt lluny de la primera classificada, l'alemany Malaika Mihambo, que va fer un salt de 6 metres i 75 centímetres.\nMés sort va tenir en el triple salt que es va disputar divendres ja que va poder disputar la final, acabant la competició en dotzena posició amb un salt de 12.46. La prova va ser guanyada per la lituana Dovile Dzindzaletaite amb un salt de 14.23, seguida per la romanesa Panturoiu en segon lloc i la ucraïnesa Ptashkina.


El tennis femení infantil afronta una semifinal catalana - Canal 10 Empordà\nEl tennis femení infantil afronta una semifinal catalana\nL'equip de tennis infantil femení del Club Tennis l'Escala s'està preparant per la semifinal catalana que té el 19 de setembre a la pista de la Genera de Cabrera de Mar, club que va quedar classificat a la segona posició de la lliga del Vallès. Les escalenques, abans del confinament, van guanyar la seva competició.\nEl pròxim 19 de setembre, l'equip de tennis infantil, format per Júlia Maynar, Júlia Puga i Carla López, jugarà una semifinal catalana a Cabrera de Mar, concretament a la pista del Club Esportiu La Genera, conjunt que va quedar segon de la zona del Vallès. Les tres jugadores escalenques, abans del confinament i durant el cap de setmana de Carnaval, van celebrar la seva primera lliga gràcies a la victòria per 4 a 0 contra el CN Olot.\nSeria una gran alegria que Maynar, Puga i López passessin a la final. No es coneixen massa detalls sobre el seu rival.\nEn cas que l'Escala guanyés, la final es faria a les instal·lacions escalenques amb el guanyador de l'altra semifinal que disputaran l'Olot C i el Club Tenis Font Martina de Santa Maria de Palautordera, que també juguen el dissabte 19 de setembre.\nLes jugadores aquests dies estan competint als oberts de tennis, una bona manera per preparar-se per aquesta cita. I és que des de finals de febrer que no competeixen totes tres juntes amb cap altre club.\nConferència: Presentació La Mar de Bé\nL'ABS de l'Escala no fa vaga\nAnimació i grans noms a les sales de cinema


Cromàpica: la llibertat d’expressar l’art a Picassent\nManifestar-nos. Parlar amb els sentits i a través l’art. Poder representar artísticament tot allò que ens captiva, que ens enamora, que ens preocupa. Fer dels nostres passejos un lloc d’encontre, de parada, de reflexió. Això i més és Cromàpica, festival d’art urbà a Picassent que enguany arriba a la seua segona edició i que provocarà un sentiment d’admiració, sorpresa i desig que fa que la proposta es repetisca. I així serà, amb novetats importants que ara detallem:\n4 artistes per a 4 murs\nEn la seua fase de concurs, el festival tindrà a 4 artistes que deixaran la seua petjada en 4 zones diferents de la població. Després el jurat avaluarà les seues obres i premiarà als i les participants, una d’elles, per cert, veïna de Picassent, concretament, Alba Bla, la qual plasmarà la seua policromia al cantó del carrer de Gómez Ferrer. La resta d’il·lustradors seran:\nXOLAKA (Gómez Ferrer).\nSOY BYG (carrer Torrent).\nLOLOFONICO (avinguda del Sud).\nAmb El abrazo, JulietaXLF va ser una de les sensacions de la 1a edició del festival de l’any passat. Un mur símbol d’amor per la vida situat al carrer Morella que ha accentuat la importància de l’art i la consonància urbana. JulietaXLF torna enguany com a artista convidada i la podrem vore al carrer Alginet els dies 1, 2 i 3 de setembre.\nL’altra artista convidada serà Lezzart.\nAmb la coordinació del col·lectiu De tripas Aerosol, una de les novetats de la present edició és que el poble, a més de ser espectador i observador d’aquest festival, també serà protagonista de la creació de dos murs participatius situats a la futura Plaça de les Lletres, molt a prop de la Casa Jove La Torta i al costat del mur d’Estellés. També, i al parc Abril Martorell, al costat del Centre de Convivència, el veïnat de Picassent tindrà l’oportunitat de demostrar la seua creativitat.\nEl sentit i aposta pel festival\nDes de la Regidoria de Joventut i Cultura es pensa que l’art, el seu interior, i també la seua projecció a l’exterior està en cadascú de nosaltres. Cromàpica és Picassent, és la recerca de trobar nous espais de proximitat per expressar, amb imaginació, els nostres sentiments, somnis i realitats.\n10 h. Mural al centre de convivència\n19.30 h. Presentació del festival cromapica2017 a la Casa de Cultura\n20 h. Baralla d’il·lustradors. Drawing Fighters a l’Ermita de Picassent\nMural participatiu al parc al costat del túnel blanc. (Avgda Cristòfor Aguado i Medina).\n1 de setembre, de 18 a 20.30 hores.\n2 de setembre d’11 a 13 hores i de 18 a 20.30 hores.\n3 de setembre d’11 a 13 hores i de 18 a 20.30 hores.\nLes intervencions dels artistes seleccionats a concurs es desenvoluparan durant els dies 1, 2, 3 i 4 de setembre.\nL'Ajuntament de Picassent rep el premi Celia Amorós 2018 de la Diputació de València


MÒNICA L. FERRADO 22/10/2015 00:00\n651x366 Referent del disseny tipogràfic, el màxim desig de Lester seria tornar al segle XIII i en un monestir per escriure com els monjos de l’època. / MARC ROVIRA Referent del disseny tipogràfic, el màxim desig de Lester seria tornar al segle XIII i en un monestir per escriure com els monjos de l’època. / MARC ROVIRA\n¿Crear lletres s’ha convertit per a tu en una necessitat?\nEm van fer una entrevista i el periodista em va preguntar per a qui m’agradaria fer una feina. Vaig contestar que si algú de la NASA llegia l’entrevista, que sapigués que volia treballar per a ells. I així de fàcil va ser, em van trucar per encarregar-me un logo per a una de les seves missions a l’espai.


“Està previst que s’acumulin més de dos centímetres per sobre dels 400 metres, però fins al migdia es podrà veure nevar a 200 metres i esporàdicament per sota”, ha assenyalat a l’ACN el cap de guàrdia de Protecció Civil, Xavier Sáenz. “La nevada al terç nord començarà de bon matí al litoral i prelitoral, afectant les comarques del Maresme, la Selva, el Vallès Oriental, el Baix Empordà o el Gironès”, ha enumerat Sáenz, que ha precisat que de cara a la tarda la neu s’estendrà més cap a l’interior arribant a Osona, el Moianès, la Garrotxa i el Ripollès. Davant aquesta previsió de neu a cotes baixes, Trànsit avisa que es podrien establir restriccions als vehicles pesants a la Catalunya Central i nord de Girona. Algunes de les carreteres que veurien vetat el trànsit de camions serien la C-25 (Eix Transversal) o la C-17 a Osona.\n“A mesura que avanci el dia la cota pujarà i se situarà en els 400-500 metres al final de la jornada”, ha continuat el cap de guàrdia de Protecció Civil. “És possible que la mobilitat pugui veure’s afectada. La recomanació seria evitar desplaçaments innecessaris”, ha reconegut Sáenz, que també ha volgut posar especial incidència en l’important temporal de mar previst arreu de la costa catalana. “Serà realment dur, amb onades que poden tenir pics de vuit metres”, ha comentat el cap de guàrdia de Protecció Civil, que ha recordat les recomanacions a la ciutadania de no apropar-se a esculleres, espigons ni passeigs marítims. “I també molta precaució amb totes les activitats a l’aire lliure que es facin a prop de la costa”, ha puntualitzat Sáenz.


ELS JOVES ACTUALS NO SÓN PITJORS QUE ELS ANTERIORS – lasolidaritatunbonremei.com\n23/02/2020 16/04/2021 Enric Segarra Bosch\nELS JOVES ACTUALS NO SÓN PITJORS QUE ELS ANTERIORS\nEls joves d’entre 8 i 22 anys són més cauts, estudiosos i responsables que la generació de joves anterior, i fumen, beuen i es droguen menys que els dels anys noranta.\nMolta gent està convençuda que els joves d’ara són mandrosos, irresponsables o uns disbauxats. Uns altres creuen que seran una generació destrossada pels telèfons mòbils, o pensen que estan en perill per motius de tota mena: per la seva falta de valors, per sortir massa, per no jugar al carrer i fins i tot per no llegir. Són temors antics i comprensibles, perquè els pares han evolucionat per a preocupar-se, però la realitat dels joves actuals és molt diferent i menys catastrofista.\nLa generació actual de joves és una generació cauta. Els nascuts entre 1997 i 2012, que ara tenen com a molt 22 anys, es distingeixen per ser menys problemàtics que els de la generació anterior: fumen poc, beuen menys, consumeixen menys drogues i surten menys de nit; semblen més responsables, són més estudiosos, més familiars i millors companys; i encara que segurament sofreixen més ansietat, semblen més sans i es declaren més feliços. Tot això pot sostenir-se amb estadístiques a les quals no prestem suficient atenció:\nEl percentatge de joves que fumen amb 15 o 16 anys s’ha dividit per quatre des de 2002. A penes són el 5%.\nEn dues dècades s’ha reduït a la meitat el consum de cocaïna, èxtasi, al·lucinògens i amfetamines.\nEls adolescents beuen menys: només el 8% pren alcohol cada setmana, una tercera part que en 2006.\nNomés el 26% dels joves entre 15 i 24 anys surt de nit gairebé tots els caps de setmana, enfront del 64% de 1996.\nL’abandonament escolar s’ha reduït (del 31% al 18% actual) i hi ha més universitaris (el 40% està a la universitat entre els 20 i els 24 anys, mentre que el 2005 eren el 28%).\nEl 89% dels joves llegeix llibres, enfront del 72% de 2006.\nNomés el 12% diu haver sofert bullying, comparat amb el 24% que deia el mateix el 2002.\nMengen més verdura, menys dolços i molts menys refrescos ensucrats. No estan ni més grassos ni més prims que el 2002.\nSón més feliços. Sense més. Els adolescents que estan molt satisfets amb la seva vida han passat de ser un 28% a ser un 44% des de 2002.\nLlavors, per què existeix tanta dissonància entre l’aparent realitat de les dades i les pors que percebem?\nHi ha un problema gegantesc de memòria. Fa deu anys ens preocupava el boom del botelló, però l’hem oblidat ara que ha passat de moda. Un altre exemple arquetípic són les drogues. Van ser un problema gravíssim en els anys noranta, que els pares havien de témer amb raó: l’any 2000, una de cada 56 morts de xavals entre 15 i 19 anys es devien a sobredosis. Aquestes morts s’han reduït des de llavors i són set vegades menys freqüents, que és una diferència abismal. Però aquest avanç mai el celebrem, simplement canviem aquella por per una altra, i encara que els nous temors solen ser menys greus, aquest progrés ens passa desapercebut.\nTambé és natural que tinguem por a allò nou. Per als pares és inevitable mirar enrere i pensar: “Si jo em vaig criar de certa forma i tot va acabar sortint bé, com no em preocuparé si els meus fills fan les coses d’una altra manera?”. A ningú li agraden els experiments amb els seus fills. És igual que sapiguem que els experiments són constants: als anys setanta vam posar als nens davant de la tele, als vuitanta els vam donar videojocs i ara usen mòbils.\nMoltes preocupacions amb els adolescents es poden unir als canvis tecnològics. És alguna cosa que hem vist amb els llibres, la ràdio, la televisió i ara les xarxes socials. El 2019 sabem que ni les pel·lícules d’acció ni els videojocs van fer més violents a la generació de joves anterior, però això no ens tranquil·litzarà. Tampoc confiarem del tot en els experts com Orben, que va dir clarament que no creu que els telèfons estiguin destruint una generació.\nAls adults ens inquieten els joves, quan no ens irriten directament, per una tercera raó que potser és la fonamental: que no podem entendre’ls. No comprenem que es passin el dia veient Internet, creiem que els convindria ficar-se al llit abans i sabem amb absoluta certesa que no haurien de patir per una parella que té 16 anys. Però és ingenu pensar que podem jutjar res d’això passats els quaranta. En una baralla generacional, els adults tenim l’avantatge d’haver estat adolescents abans, però no ens enganyem: d’això fa dècades!\nLes dades que s’esmenten al principi diuen que la generació actual de joves és més cauta que l’anterior. Em sembla probable. Però del que estic segur és que seran millors del que pensen els seus crítics, no perquè crec que són excepcionals, sinó perquè crec que són normals i corrents. Com em deia Orben, “preocupar-se pels adolescents és part d’un cicle que es repeteix des de la Grècia antiga”. Per això fins m’atreveixo a predir el seu futur: crec que aquests adolescents creixeran per a convertir-se en adults convencionals que miraran els joves de 2050 amb estranyesa.\nResum d’un escrit de Kiko Llaneras a El País i elpaís.com del 29-12-2019.\nEnric Segarra Bosch - La solidaritat un bon remei - Reflexions - Tema 18.23.\nNext LA BASE DE LA RESOLUCIÓ DE CONFLICTES


El temps a Palamós: Fotos dels Perseides\nPerseida captat el passat dimarts a la nit. Imatge mostrada a l'Espai del Temps de TV3.\nUs poso el recull d'unes boniques fotografies realitzades la nit del passat dimarts 12 d'agost, on podeu contemplar algunes Perseides o Llàgrimes de sant Llorenç. Les instantànies han sigut captades per la càmera d'en Francesc Pruneda, al qui hem d'agrair la cessió d'aquestes imatges.\nLa famosa pluja d'estrelles va reunir un centenar de persones aficionades a la fotografia i a l'astronomia la nit del 12 al 13 d'agost, a la idíl·lica platja de Castell per a poder observar el pas fugisser, però espectacular, d'aquests meteors.\nSegons Francesc Pruneda " diversos col·lectius d'aficionats a la fotografia també ens vam reunir per a compartir experiències i practicar amb les nostres càmeres ".\n" La previsió meteorològica no era bona, a més, la presència de lluna a partir de quarts d'11 faria que no es veiessin la majoria dels meteors. I de fet així va ser. En unes 3 hores visualment vam arribar a veure una dotzena d'estels fugaços, per tant devien ser molt brillants en aquestes condicions ".\nSegons Pruneda, " de totes maneres alguns meteors vam poder capturar ", els quals podeu veure al recull fotogràfic.\nPer obtenir més informació de la jornada podeu accedir al següent enllaç:


Catalunya rep un 4,7% menys de turistes estrangers a l'octubre en relació al mateix mes de l'any passat\nGirona generarà energia verda aprofitant les antigues turbines dels rius\nCreat el 30 Novembre 2017\nEn el període acumulat des del gener, van augmentar un 6,6% respecte els 10 primers mesos del 2016\nL'arribada de turistes estrangers a Catalunya va caure un 4,7% durant el mes d'octubre en relació al mateix any de l'any passat, segons les dades provisionals de l'Estadística de Moviments Turístics en Fronteres (FRONTUR) de l'INE. Així, durant el mes passat, coincidint amb els dies posteriors al referèndum i les càrregues policials, l'aturada de país i diverses manifestacions multitudinàries al carrer per demanar la llibertat dels presidents de l'ANC i Òmnium, a Catalunya van arribar 1.489.870 visitants internacionals davant els 1.562.897 de l'octubre del 2016. El principal mercat emissor va ser França, amb el 19,7%, seguit de la resta de països europeus, amb un 11,6%. En el període acumulat entre gener i octubre però, s'ha registrat un augment del 6,6%, fins als 17.236.581 visitants estrangers.\nMalgrat el descens de visitants estrangers, Catalunya és el principal destí dels turistes internacionals a l'octubre, amb el 20,5% del total, seguit de les Illes Canàries (18%) i les Illes Balears (17,3%). Pel que fa la resta de comunitats, el nombre de turistes estrangers augmenta un 7,2% a la Comunitat de Madrid, un 6,6% al País Valencià i un 2,6% a Andalusia.\nQuant a les dades globals a l'Estat, hi van arribar 7,3 milions de turistes internacionals, un 1,8% més que en el mateix mes del 2016. El Regne Unit és el principal país de residència, amb 1.662.610 turistes, el que representa el 22,9% del total i un increment del 0,5% respecte l'octubre de l'any passat. Alemanya i França són els següents països de residència amb més turistes que van visitar l'Estat a l'octubre.\nD'altra banda, la via aeroportuària va ser la més utilitzada pels turistes internacionals a l'octubre a l'Estat, amb més de 6,1 milions, el que suposa un increment anual del 3%. Per carretera, van arribar un 5,8% menys de turistes que a l'octubre, mentre que per via marítima van ser un 2,5% més i per ferrocarril un 1,3% més.\nQuant al motiu del viatge, 6,3 milions van fer-ho per oci o vacances, un 3,8% més, mentre que per negocis en van ser 489.738, un 10,2% menys i per altres motius 443.968, un 9,7% menys que a l'octubre de l'any passat.\nLa durada mitjana de l'estada dels turistes a l'octubre va ser de quatre a set nits, amb 3,5 milions de turistes i un creixement anual del 0,8%.